পানীলগাঃ পানীলগাৰ বিষয়ে লিখা হৈছে - Contents - পানীলগা ৰোগ আৰু ইয়াৰ লগত জড়িত শ্বাস-প্ৰশ্বাসতন্ত্ৰৰ অন্যান্য বেমাৰত নোভোগা মানুহ হয়তো আমাৰ মাজত নাই। ই এবিধ সাৰ্বজনীন ৰোগ হ ’ লেও এই ৰোগৰ ক্ষেত্ৰত বৈজ্ঞানিক গৱেষণাগাৰবোৰৰ পৰা অহা ফলাফলৰ বাতৰি তেনেই সন্তোষজনক নহয়। আমি সকলোৱে এই ৰোগত কম-বেছি পৰিমাণে জীৱনৰ কোনো সময়ত ভুগিবই লাগে। কিন্তু এই ৰোগৰ বিষয়ে আমাৰ জ্ঞানৰ পৰিসৰ অতি সীমাবদ্ধ। আজি মাত্ৰ কেইটামান দশকৰ আগলৈকে এই ৰোগৰ বিষয়ে চিকিৎসা বিজ্ঞানীসকলৰ তেনে কোনো সুস্পষ্ট ধাৰণা নাছিল। কিছুমানে ভাবিছিল যে পিটনিত পোৱা মিয়াচমাটা নামৰ এবিধ উদ্ভিদ হ ’ ল এই ৰোগটোৰ কাৰক আৰু সেয়েহে যিসকল লোক পিটনিৰ ওচৰত থাকে বা তেনে অঞ্চললৈ ভ্ৰমণ কৰিবলৈ যায় তেওঁলোক এই ৰোগত আক্ৰান্ত হয়। কিন্তু এনে ভ্ৰান্ত ধাৰণা দূৰ হ ’ বলৈ সৰহ সময় নালাগিল, মূলতঃ চিকিৎসা বিজ্ঞানীসকলৰ অক্লান্ত শ্ৰম আৰু গৱেষণাৰ ফলত।